
Text rozhodnutia
Súd: Krajský súd Trenčín Spisová značka: 12Sd/190/2010 Identifikačné číslo súdneho spisu: 3010200555 Dátum vydania rozhodnutia: 15. 11. 2012 Meno a priezvisko sudcu, VSÚ: JUDr. Juraj Florovič ECLI: ECLI:SK:KSTN:2012:3010200555.4 ROZSUDOK V MENE SLOVENSKEJ REPUBLIKY Krajský súd v Trenčíne samosudcom JUDr. Jurajom Florovičom v právnej veci navrhovateľa: U. N., bytom M. XX/X, D., zastúpený advokátom JUDr. Jánom Vaškom, so sídlom Advokátskej kancelárie Podjavorinskej 3, Prievidza, proti odporkyni: Sociálna poisťovňa, ústredie Bratislava, Ul. 29. augusta č. 8 o opravnom prostriedku proti rozhodnutiu Sociálnej poisťovne, ústredie č. XXX XXX XXXX X zo dňa 3. augusta 2010, takto r o z h o d o l : Krajský súd p o t v r d z u j e rozhodnutie odporkyne č. XXX XXX XXXX X zo dňa 3. augusta 2010. Krajský súd n e p r i z n á v a odporkyni náhradu trov konania. o d ô v o d n e n i e : Rozsudkom Krajského sudu v Trenčíne zo dňa 16. februára 2012, sp. zn. 12Sd/190/2010-133 bolo zrušené rozhodnutie odporkyne č. XXX XXX XXXX X zo dňa 3. augusta 2010, ktorým navrhovateľovi podľa § 21 zákona č. 100/1988 Zb. o sociálnom zabezpečení a podľa § 259 ods. 1 zákona č. 461/2003 Z. z. o sociálnom poistení v znení neskorších predpisov od 26. augusta 2006 priznala starobný dôchodok v sume 9 841 Sk mesačne a vzhľadom na to, že navrhovateľovi sa k 26. augustu 2006 vyplácal invalidný dôchodok v sume 11 435 Sk mesačne, odporkyňa súčasne podľa § 263 ods. 10 a § 112 ods. 2 zákona č. 461/2003 Z. z. rozhodla o odňatí starobného dôchodku od 26. augusta 2006 a vec jej bola vrátená na ďalšie konanie z dôvodu § 250j ods. 3 O.s.p. Proti tomuto rozsudku podala odporkyňa včas odvolanie, v ktorom namietala, že žiadaný dávkový spis prvostupňovému súdu predložila listom zo dňa 14. februára 2012 a poukázala aj na skutočnosť, že uvedený spis mal súd k dispozícii už v predchádzajúcom konaní. Z uvedených dôvodov žiadala, aby odvolací súd rozsudok krajského súdu zmenil a preskúmavané rozhodnutie odporkyne potvrdil. Navrhovateľ vo vyjadrení k odvolaniu považoval odvolanie odporkyne za účelové, keďže odporkyňa sa na pojednávanie dňa 16. februára 2012 bez ospravedlnenia nedostavila a jej dávkový spis súd nemal k dispozícii. Žiadal, aby odvolací súd rozsudok krajského súdu potvrdil a priznal mu náhradu trov odvolacieho konania v sume 66,32 Eur. Najvyšší súd Slovenskej republiky uznesením zo dňa 22. augusta 2012 sp. zn. 9So/70/2012 napadnutý rozsudok zrušil a vec vrátil krajskému súdu na ďalšie konanie a rozhodnutie. V odôvodnení podstate uviedol, že podľa § 250j ods. 3 O.s.p. súd zruší napadnuté rozhodnutie správneho orgánu a podľa okolností aj rozhodnutie správneho orgánu prvého stupňa a vráti vec žalovanému správnemu orgánu na ďalšie konanie z dôvodu, že spisy neboli predložené. Prvostupňový súd predvolaním z 31. januára 2012 predvolal účastníkov konania na pojednávanie súdu na deň 16. februára 2012, pričom súčasne vyzval odporkyňu, aby súdu predložila spis navrhovateľa „obratom“. Výzva bola odporkyni doručená 3. februára 2012 (nebola odporkyni poskytnutá dostatočná lehota na predloženie spisu) a odporkyňa spis poslala súdu dňom 14. februára 2012. Tieto skutočnosti odvolací súd považoval odvolanie odporkyne za prípustné, keďže dospel k záveru, že neboli splnené podmienky pre zrušenie rozhodnutia odporkyne podľa § 250j ods. 3 v spojení s § 250d ods. 1 O.s.p. z dôvodu nepredloženia spisu. Potom čo Najvyšším súdom Slovenskej republiky bol prvostupňový rozsudok zo dňa 6. februára 2012, sp. zn. 12Sd/190/2010-133 zrušený a vec mu vrátená na ďalšie konanie, súd v súlade s usmernením odvolacieho súdu vykonal dokazovanie a zistil, že odporkyňa rozhodnutím č. XXX XXX XXXX X zo dňa 3. augusta 2010 navrhovateľovi podľa § 21 zákona č. 100/1988 Zb. o sociálnom zabezpečení a podľa § 259 ods. 1 zákona č. 461/2003 Z. z. o sociálnom poistení v znení neskorších predpisov od 26. augusta 2006 priznala starobný dôchodok v sume 9 841 Sk mesačne. V uvedenej sume je zahrnutá úprava podľa zákona č. 306/2002 Z. z., v znení zákona č. 639/2002 Z. z., zvýšenie podľa zákona č. 222/2003 Z. z. a zvýšenie podľa § 82 zákona č. 461/2003 Z. z. o sociálnom poistení v znení neskorších predpisov. Podľa § 263 ods. 10 a § 112 ods. 2 zákona č. 461/2003 Z.z. o sociálnom poistení v znení zákona č. 721/2004 Z. z. navrhovateľovi od 26. augusta 2010 vypláca invalidný dôchodok v sume 11 435 Sk a súčasne od 26. augusta 2006 odňala starobný dôchodok v sume 9 841 Sk. Navrhovateľ prostredníctvom právneho zástupcu podal v zákonom stanovenej lehote návrh na preskúmanie rozhodnutie odporkyne z 3. augusta 2010. V jeho písomných dôvodoch uviedol, že odporkyňa mala celý prípad posudzovať podľa zákona č. 100/1988 Zb. ako aj podľa zákona č. 461/2003 Z. z. a tiež mala zhodnotiť výpočet invalidného dôchodku, ako aj výpočet starobného dôchodku a priznať dôchodok vyšší, čo sa nedá z napadnutého rozhodnutia posúdiť, lebo tieto výpočty napadnuté rozhodnutie neobsahuje. Nestotožňuje sa s tvrdením odporkyne, že mu pred 1. januárom 2004 nevznikol nárok na výplatu starobného dôchodku, a preto mu nie je možné tento dôchodok valorizovať. Navrhovateľovi vznikol nárok na starobný dôchodok vo veku 55 rokov, teda už odo dňa 25. januára 2000 a pri prepočte a porovnávaní sa malo vychádzať z tohto dátumu vzniku nároku na starobný dôchodok. Preto žiadal napadnuté rozhodnutie zrušiť a vrátiť odporkyni na ďalšie konanie. Odporkyňa v písomnom podaní došlého na tunajší súd dňa 21. septembra 2010 k návrhu navrhovateľa na preskúmanie napadnutého rozhodnutie z 3. augusta 2010 žiadala napadnuté rozhodnutie ako správne potvrdiť s poukazom na jej písomné stanovisko. V ňom uviedla, že podľa § 263 ods. 10 a § 112 ods. 2 zákona č. 461/2003 Z. z. o sociálnom poistení v znení zákona č. 721/2004 Z.z. navrhovateľovi od 26. augusta 2006 vypláca invalidný dôchodok v sume 11 435 Sk a súčasne od 26. augusta 2006 odňala starobný dôchodok v sume 9 841 Sk. Ďalej uviedla, že vychádzajúc z rozhodnutia o priznaní invalidného dôchodku je nesporné, že sa navrhovateľovi od 26. augusta 2006 vypláca invalidný dôchodok v sume 11 435 Sk. Starobný dôchodok bol vymeraný z I.AA pracovnej kategórie. Bol vypočítaný z priemerného mesačného zárobku za roky 1999, 1998, 1990, 1997, 1993, ktorý po úprave pre výpočet dôchodku je 3 839 Sk. Celková započítaná doba zamestnania je 39 rokov, pre výšku dôchodku je rozhodujúcich 36 rokov, z toho v III. pracovnej kategórie 15 rokov, v II. pracovnej kategórii 0 rokov, v I. pracovnej kategórii 0 rokov a vo zvlášť zvýhodnenej pracovnej kategórii 21 rokov. Dôchodok ku dňu vzniku nároku je 92% PMZ t.j. 3 532 Sk mesačne. Tento bol v súlade s úpravou podľa zákona č. 306/2002 Z. z. v znení zákona č. 639/2002 Z. z., zvýšený podľa zákona č. 222/2003 Z. z. a zvýšený podľa § 82 zákona č. 461/2003 Z. z. o sociálnom poistení v znení neskorších predpisov patrí starobný dôchodok navrhovateľovi od 26. augusta 2006 v celkovej sume 9 841 Sk mesačne. O starobný dôchodok navrhovateľ požiadal žiadosťou spísanou 26. augusta 2009 a bol mu priznaný od 26. augusta 2006, t. j. 3 roky spätne od uplatnenia nároku. Ďalej poukázala na ustanovenie § 263 ods. 10 zák. č. 461/2003 Z. z. o sociálnom poistení v znení zákona č. 721/2004 Z. z., podľa ktorého, ak poberateľ invalidného dôchodku uvedeného v odsekoch 1, 5 až 7 splnil podmienky nároku na výplatu starobného dôchodku, alebo predčasného dôchodku podľa tohto zákona, vypláca sa ten dôchodok, ktorý je vyšší. Dňom úpravy výplaty týchto dôchodkov pre súbeh nárokov na ich výplatu zaniká nárok na dôchodok, ktorý sa nevypláca. Suma starobného dôchodku je 9 841 Sk mesačne a suma invalidného dôchodku je 11 435 Sk mesačne. Suma invalidného dôchodku od 1. júla 2007 bola zvýšená na 12 150 Sk, od 1. júla 2008 na sumu 12 758 Sk. Po prepočte sumy dôchodku podľa § 293ar zákona č. 461/2003 Z. z. o sociálnom poistení v znení zákona č. 659/2007 Z. z., invalidný dôchodok v sume 12 758 Sk mesačne predstavuje 423,50 Eur, ktorá suma bola podľa § 82 zákona č. 461/2003 Z. z. o sociálnom poistení v znení neskorších predpisov a v súlade s opatrením Ministerstva práce, sociálnych vecí a rodiny Slovenskej republiky č. 450/2008 zvýšená suma invalidného dôchodku od 1. januára 2009 na 453,00 Eur mesačne, a v súlade s opatrením Ministerstva práce, sociálnych vecí a rodiny Slovenskej republiky č. 413/2009 Z. z. od 1. januára 2010 zvýšená suma na 466,90 Eur mesačne. Žiadala napadnuté rozhodnutie ako správne a zákonné potvrdiť. Krajský súd preskúmal zákonnosť napadnuté rozhodnutia v zmysle § 205l ods. 1 a nasledujúcich zákonných ustanovení Os.p. a dospel k záveru, že napadnuté rozhodnutie je potrebné ako vecne správne a zákonné potvrdiť. Navrhovateľ bol vypočutý ako účastník konania a uviedol, že s rozhodnutím odporkyne nesúhlasí, pretože starobný dôchodok mu zle vypočítala. Právny zástupca navrhovateľa k veci uviedol, že sa v plnom rozsahu pridržiava návrhu na preskúmanie napadnutého rozhodnutia. Zastáva názor, že odporkyňa mala dôchodok vypočítať odo dňa vzniku nároku na tento dôchodok, t.j. od 25. januára 2000. Krajský súd z obsahu administratívneho spisu a z písomného vyjadrenia odporkyne zo dňa 21. septembra 2010 a 26. októbra 2012 zistil, že navrhovateľ žiadosťou zo dňa 26. augusta 2009 požiadal o priznanie starobného dôchodku od 26. augusta 2009. Rozhodnutím č. XXX XXX XXXX X zo dňa 3. augusta 2010 odporkyňa podľa § 21 zákona č. 100/1988 Zb. o sociálnom zabezpečení v spojení s § 259 ods. 1 zákona č. 461/2003 Z. z. o sociálnom poistení v znení neskorších predpisov priznala navrhovateľovi od 26. augusta 2006 (3 roky spätne) starobný dôchodok v sume 9 841 Sk mesačne vrátane úpravy podľa zákona č. 222/2003 Z.z. a zvýšenie podľa § 82 zákona č. 461/2003 Z. z. a súčasne, vzhľadom na to, že navrhovateľovi sa od 26. augusta 2006 vypláca invalidný dôchodok v sume 11 435 Sk mesačne, rozhodla podľa § 263 ods. 10 a § 112 ods. 2 zákona č. 461/2003 Z. z. odňatí starobného dôchodku od 26. augusta 2006 (priznaný v sume 9 841 Sk mesačne). Starobný dôchodok bol vymeraný z I.AA pracovnej kategórie a vypočítaný z priemerného mesačného zárobku za roky 1999, 1998, 1990, 1997, 1993, ktorý po úprave pre výpočet dôchodku je 3 839 Sk. Celková započítaná doba zamestnania je 39 rokov, pre výšku dôchodku je rozhodujúcich 36 rokov, z toho v III. pracovnej kategórie 15 rokov, v II. pracovnej kategórii 0 rokov, v I. pracovnej kategórie 0 rokov a vo zvlášť zvýhodnenej pracovnej kategórii 21 rokov. Dôchodok ku dňu vzniku nároku je 92% PMZ t.j. 3.532 Sk mesačne. Tento bol v súlade s úpravou podľa zákona č. 306/2002 Z. z. v znení zákona č. 639/2002 Z. z., zvýšený podľa zákona č. 222/2003 Z. z. a zvýšený podľa § 82 zákona č. 461/2003 Z. z. o sociálnom poistení v znení neskorších predpisov patrí starobný dôchodok navrhovateľovi od 26. augusta 2006 v celkovej sume 9 841 Sk mesačne vrátane úpravy podľa zákona č. 222/2003 Z. z. a zvýšenie podľa § 82 zákona č. 461/2003 Z. z. a súčasne, vzhľadom na to, že navrhovateľovi sa od 26. augusta 2006 vypláca invalidný dôchodok v sume 11 435 Sk mesačne, rozhodla podľa § 263 ods. 10 a § 112 ods. 2 zákona č. 461/2003 Z. z. o odňatí starobného dôchodku od 26. augusta 2006. Od 1. januára 2009 navrhovateľovi podľa § 293ar ods. 1 zákona č. 461/2003 Z. z. v znení zákona č. 659/2007 Z. z. patrí invalidný dôchodok v sume na 453,00 Eur mesačne, v súlade s opatrením Ministerstva práce, sociálnych vecí a rodiny Slovenskej republiky č. 413/2009 Z. z. od 1. januára 2010 po zvýšení 466,90 Eur mesačne. Navrhovateľ je od 26. augusta 2006 poberateľom invalidného dôchodok vo výške 11 435 Sk mesačne a jeho suma k 26. augustu 2006 je vyššia ako výška starobného dôchodku, ktorá k 26. augustu 2006 je 9 841 Sk. Dňom úpravy výplaty dôchodkov, k 26. augustu 2006, podľa § 263 ods. 10 zák. č. 461/2003 Z. z. v znení zákona č. 721/2004 Z. z. zaniká nárok na dôchodok, ktorého suma je nižšia. K uvedenému dňu je suma invalidného dôchodku 11 435 Sk mesačne a suma starobného dôchodku je 9 841 Sk mesačne. Invalidný dôchodok po jeho zvýšení (§ 82) od 1. júla 2008 je 12 758 Sk mesačne, ktorý sa podľa § 293ar ods. 1 zák. č. 461/2003 Z. z. v znení zákona č. 659/2007 Z. z. od 1. januára 2009 prepočítal podľa konverzného kurzu (1 EUR = 30,1260 SKK) na sumu v eurách a po zaokrúhlení na 10 eurocentov nahor je invalidný dôchodok 423,50 Eur mesačne. Podľa § 21 ods. 1 zákona č. 100/1988 Zb. o sociálnom zabezpečení občan má nárok na starobný dôchodok, ak bol zamestnaný najmenej 25 rokov a dosiahol vek aspoň a) 55 rokov, ak bol zamestnaný najmenej 15 rokov v zamestnaní uvedenom v § 14 ods. 2 písm. a) alebo najmenej 10 rokov v takom zamestnaní v uránových baniach, b) 55 rokov, ak bol zamestnaný najmenej 15 rokov v zamestnaní uvedenom v § 14 ods. 2 písm. b), ak bol z tohto zamestnania prevedený alebo uvoľnený z dôvodov uvedených v § 12 ods. 3 písm. d) a e), c) 55 rokov, ak bol zamestnaný najmenej 20 rokov v zamestnaní uvedenom v § 14 ods. 2 písm. b) až h), d) 58 rokov, ak bol zamestnaný najmenej 20 rokov v zamestnaní uvedenom v § 14 ods. 2 písm. i) až l), alebo e) 60 rokov. Podľa § 259 ods. 1 zákona č. 461/2003 Z. z. v znení zákona č. 721/2004 Z. z. v konaní o nároku na dôchodok a jeho výplatu z dôchodkového zabezpečenia, ktorý vznikol pred 1. januárom 2004, sa rozhodne podľa predpisov účinných do 31. decembra 2003. Starobný dôchodok bol navrhovateľovi priznaný k 26. augustu 2006 v sume 9 841 Sk mesačne. Podľa § 112 ods. 1 zákona č. 461/2003 Z. z. o sociálnom poistení v znení neskorších predpisov dávka sa prizná odo dňa od ktorého dávka patrí, najviac tri roky spätne od uplatnenia nároku na dávku alebo jej zvýšenie. Podľa § 81 ods. 1 zákona č. 461/2003 Z. z. o sociálnom poistení v znení zákona č. 439/2004 Z. z. ak sú súčasne splnené podmienky nároku na výplatu starobného dôchodku a invalidného dôchodku, vypláca sa iba jedna dávka, a to tá, ktorá je vyššia. K 26. augustu 2006 je suma invalidného dôchodku 11 435 Sk mesačne a suma starobného dôchodku 9 841 Sk mesačne, starobný dôchodok sa nevypláca a nárok naň zaniká. Krajský súd po zhodnotení vyššie uvedených skutočností zastáva názor, že odporkyňa zistila riadne skutočný stav veci, zhodnotila podľa evidenčných listov všetky obdobia dôchodkového poistenia a vymeriavacie základy, preto napadnuté rozhodnutie odporkyne číslo XXX XXX XXXX X zo dňa 3. augusta 2010 ako vecne správne a zákonné potvrdil podľa § 250 q ods. 2 O.s.p. Vznesené námietky navrhovateľa a jeho právneho zástupcu na pojednávaní dňa 25. októbra 2012 smerujú proti výške invalidného dôchodku, ktorý bol priznaný rozhodnutím č. 450 125 7460 zo dňa 19. novembra 1991 navrhovateľovi podľa § 29 ods. 2 písm. c) zákona č. 100/1988 Zb. o sociálnom zabezpečení v znení neskorších predpisov 11 435 Sk mesačne a rozhodnutie je právoplatné. V danom prípade je predmetom konania preskúmavanie neprávoplatného rozhodnutia o nároku na dávku sociálneho poistenia, preto ich námietky sú irelevantné. O trovách konania bolo rozhodnuté podľa § 250l ods. 2 O.s.p. za použitia § 250k ods. l O.s.p., podľa ktorého, ak mal žalobca úspech celkom alebo sčasti, súd mu proti žalovanému prizná právo na úplnú alebo čiastočnú náhradu trov konania. V danom prípade bol navrhovateľ v konaní neúspešný, preto nemá právo na náhradu trov konania proti odporcovi a odporca v konaní podľa piatej časti nemá nárok na priznanie náhrady trov konania. Poučenie: Proti tomuto rozsudku možno podať odvolanie do 15 dní odo dňa jeho doručenia prostredníctvom Krajského súdu v Trenčíne na Najvyšší súd Slovenskej republiky v Bratislave, písomne, v dvoch vyhotoveniach. Podľa § 42 ods. 3 a § 205 ods. 1 O.s.p. odvolanie musí mať tieto náležitosti: ktorému súdu je určené, kto ho robí, ktorej veci sa týka a čo sleduje, musí byť podpísané s uvedeným dátumom vyhotovenia odvolania, proti ktorému rozhodnutie súdu smeruje, v akom rozsahu rozhodnutie napáda, v čom sa toto rozhodnutie

